Document ID: 32009R0036

REGOLAMENT TAL-KUMMISSJONI (KE) Nru 36/2009
tal-11 ta' Lulju 2008
li jistabbilixxi għall-2008 l-“lista ta' Prodcom” ta' prodotti industrijali previsti fir-Regolament tal-Kunsill (KEE) Nru 3924/91
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 3924/91 tad-19 ta' Diċembru 1991 dwar il-ħolqien ta' stħarriġ tal-Komunità dwar il-produzzjoni industrijali (1), u b'mod partikolari l-Artikolu 2(6) tiegħu,
Billi:
(1)
Ir-Regolament (KEE) Nru 3924/91 jirrikjiedi lill-Istati Membri sabiex iwettqu stħarriġ tal-Komunità fuq il-produzzjoni industrijali.
(2)
L-istħarriġ fuq il-produzzjoni industrijali għandu jkun ibbażat fuq lista ta' prodotti li jidentifikaw il-produzzjoni industrijali li għandha tiġi mistħarrġa.
(3)
Hija meħtieġa lista ta' prodotti sabiex tippermetti allinjament bejn l-istatistika tal-produzzjoni u l-istatistika tal-kummerċ estern u sabiex tkun kapaċi titqabbel man-nomenklatura tal-prodott tal-Komunità CPA.
(4)
Il-lista ta' prodotti rikjesta mir-Regolament (KEE) Nru 3924/91 u msemmija bħala l-“lista ta' Prodcom” hija komuni għall-Istati Membri kollha, u hija meħtieġa sabiex tikkompara d-data miġbura minn madwar l-Istati Membri kollha.
(5)
Il-lista Prodcom teħtieġ li tiġi aġġornata u għalhekk jeħtieġ li l-lista tiġi stabbilita għall-2008.
(6)
Il-miżuri previsti f'dan ir-Regolament huma skond l-opinjoni tal-Kumitat tal-Programm Statistiku mwaqqaf bid-Deċiżjoni tal-Kunsill 89/382/KEE, Euratom (2),
ADOTTAT DAN IR-REGOLAMENT:
Artikolu 1
Il-lista Prodcom għall-2008 għandha tkun hekk kif inhi stipulata fl-Anness.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-1 Jannar 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmulal fi Brussell, tal-11 ta' Lulju 2008

Labels: 7
1
19